Aguaneira

A aguaneira, tamén chamada rato de almiscre, furapresas, toupeira da auga ou toupa de río, (Galemys pyrenaicus) é unha especie de mamífero soricomorfo da familia Talpidae que habita nas zonas montañosas do norte da Península Ibérica e sur de Francia. É un insectívoro semiacuático que habita as proximidades de regatos e torrentes, de hábitos principalmente nocturnos, cuxa signo de identidade máis característico é o seu fociño con forma de trompeta.

 Características 
A aguaneira aseméllase anatomicamente a outros animais como a rata, a toupa ou o furafollas. De aí lle veñen os sobrenomes de rata de auga, toupa de auga etc.

As patas traseiras lembran as da rata; son robustas e áxiles, e úsaas para moverse axiña pola auga. A parte dianteira do corpo é semellante á dunha toupa; as patas dianteiras están adaptadas para escarvar buracos e facer tobeiras onde criar a súa prole e poñerse a salvo dos seus predadores. O fociño é semellante ao do furafollas, cunha trompa moi desenvolvida que lle serve para atopar as larvas das que se alimenta. É un órgano moi perfeccionado, indispensable para a súa supervivencia, e posúe unha glándula de almiscre no arranque caudal.

 Historia natural 
É un animal moi discreto, polo non é doado de ver. Nútrese principalmente de larvas acuáticas sensibles á polución (larvas de tricópteros, plecópteros e efemerópteros) e de crustáceos. Por esta razón é considerado como un indicador da limpeza e a saúde das augas nas que habita. É unha das 79 especies catalogadas como vulnerables pola World Conservation Monitoring Centre.Desmán ibérico na web Vertebrados Ibéricos

 Distribución 
A aguaneira vive en regatos e lagos do norte da Península Ibérica; norte de Portugal, Galicia, Montes Cantábricos, Pireneos e en determinadas zonas do Sistema Central. Habita tamén nos Pireneos franceses. Listado coma Vulnerable (VU B1+2c v2.3)

 Comportamento 
Son animais bastante territoriais, que forman parellas estables que controlan territorios de entre 200 e 400 metros de canle. Para obter as súas presas suxéitanse ao fondo do curso acuático coas fortes unllas de pés e mans, mentres escarva co fociño entre os pelouros do fondo do río.Mamíferos de España, de Fco. J. Purroy y Juan M. Varela, páx. 26. ISBN 84-87334-97-0 O seu período de celo dáse entre os meses de novembro e maio, e as femias paren dúas veces ao ano, con camadas de 1 a 5 crías por parto.Galemys pyrenaicus en Fauna Ibérica

 Ameazas 
O hábitat da aguaneira é moi vulnerable; as principais ameazas son a contaminación da auga e a fragmentación do seu hábitat debido á construción de centrais hidroeléctricas e encoros, e a extracción de auga. Nalgunhas zonas é perseguido pola errónea crenza de que é daniño para a pesca. A introdución dos visóns americanos (Neovison vison) en Galicia influíu negativamente nas súas poboacións.

 Subespecies 
Coñécense dúas subespecies de aguaneira.

 Galemys pyrenaicus pyrenaicus: É máis pequena, e habita na franxa cantábrica.
 Galemys pyrenaicus rufulus: Habita nos Pireneos.

 Notas 

 Véxase tamén 

 Outros artigos 
 Catálogo galego de especies ameazadas
 Ligazóns externas 
 ARKive - Imaxes da aguaneira (Galemys pyrenaicus)
 Páxina sobre a aguaneira

Categoría:Insectívoros
Categoría:Mamíferos de Galicia
Categoría:Mamíferos de España
Categoría:Mamíferos de Francia
Categoría:Mamíferos de Portugal
Categoría:Fauna de Andorra
Categoría:Animais descritos en 1811